cyanic-selkie/wikianc huggingface dataset:
גורל היקום
ההתכווצות הגדולה
תרחיש זה מאפשר למפץ הגדול להתרחש מיד לאחר ההתכווצות הגדולה. אם זה קורה ללא הרף, נוצר יקום מחזורי, או יקום מתנדנד. היקום יכול במצב הזה להיות רצף אינסופי של יקומים סופיים, כשכל יקום סופי מסתיים בהתכווצות גדולה שהיא גם המפץ הגדול של היקום הבא. תאורטית, הרעיון של יקום מחזורי מתנגש עם החוק השני של התרמודינמיקה, מאחר שאנו מצפים שהאנתרופיה תגדל עם כל מחזור. בנוסף תצפיות עדכניות קובעות כי היקום אינו סגור. כל זאת גרם לקוסמולוגים לזנוח את מודל היקום המחזורי.
הניתור הגדול
המודל התאורטי של הניתור הגדול בנוי על היסודות של היקום המחזורי, שבו כל התכווצות גדולה מלווה במפץ גדול וחוזר חלילה. מודל היקום המחזורי סותר חוקי פיזיקה בסיסיים ואף יותר מכך, חוקים מעולם מכניקת הקוונטים. על כן הועלתה תאוריה חלופית המשלבת את הבסיס של המפץ הגדול עם התאוריה של כבידה קוונטית לולאתית באופן שאינו מחייב את יצירת המחזוריות.
ואקום כוזב
שדה היגס קיים לכל אורכו ורוחבו של היקום. כמו השדה האלקטרומגנטי, הוא משתנה בעוצמתו על בסיס הפוטנציאל שלו. ואקום רגיל קיים כל עוד היקום נמצא ברמה האנרגיה הנמוכה ביותר שלו, מה שהופך את הוואקום הכוזב להיות לא רלוונטי, אולם, אם הוואקום לא נמצא ברמת האנרגיה הנמוכה ביותר שלו (ואקום כוזב), הוא יכול לבצע מנהור לרמה נמוכה של אנרגיה. דבר כזה נקרא האירוע מטסטבילי של הוואקום. מצב כזה נושא את הפוטנציאל לשנות בצורה קיצונית את היקום, בתרחישים נועזים יותר אף הקבועים הפיזיקליים עלולים להשתנות מה שישנה את יסודות החומר, האנרגיה ורצף הזמן- חלל. ייתכן כי כל המבנים הפיזיקליים ביקום יהרסו באופן מיידי וללא אזהרה. מחקרים שנערכו על חלקיק דומה לבוזון היגס תומכים בתאוריה כי ואקום כוזב יתרסק מיליארדי שנים מהיום.
צ'ארלי רואו
צ'ארלס ג'ון רואו (באנגלית: Charles John Rowe; נולד ב-23 באפריל 1996) הוא שחקן קולנוע וטלוויזיה אנגלי. בין תפקידיו הקולנועיים נמנים טומי הצעיר בסרט "לעולם אל תתן לי ללכת", ג'יימס בסרט הקולנוע "סירה שהתנדנדה", בילי קוסטה ב"מצפן הזהב", וליאו רוט בסדרת הדרמה הקומית הרפואית בהפקת ערוץ פוקס, רד בנד סוסייטי לצד אוקטביה ספנסר ודייב אנאבל.
ביוגרפיה
רואו נולד באיסלינגטון, לונדון, וגדל עם אחותו בקרוץ 'אנד. הוא למד בבית הספר היסודי "סנט מייקל" בהייגייט. אמו שרה היא מורה לדרמה ואביו כריס רואו הוא שחקן וסופר. דודתו היא השחקנית האנגלייה קלייר פרייס, המוכרת מסדרת הטלוויזיה הדרמה "Rebus".
קריירה
הופעתו הראשונה הייתה בסרט הרפתקאות הפנטזיה "מצפן הזהב". בנעוריו שיחק גם בסרט, "ארץ לעולם-לא".
רואו היה בין המועמדים המובילים לתפקיד ספיידרמן בסרט קפטן אמריקה: מלחמת האזרחים והתמודד מול אסא באטרפילד, צ'ארלי פלאמר וטום הולנד, אך הוא, באטרפילד ופלאמר הפסידו בסופו של דבר את התפקיד להולנד.
חיים אישיים
רואו מתגורר בהארינגיי ולומד לימודי תיאטרון, ספרות אנגלית, מוזיקה וצילום. הוא מתגורר בהאקניי עם חברתו.
המרכב
המרכב הוא אתר מורשת תת-מימי ואתר צלילה בקרבת איי אכזיב.
תיאור האתר
שרידי ה"מרכב" פזורים על שטח רחב, בדומה למרבית הספינות האחרות הטבועות בסביבתה שנשברו והתרסקו עם תנועות הים. באזור האי הדרום מערבי של קבוצת איי אכזיב. עיקר השברים של המרכב נמצאים במרחק של כ-20 מטרים מזרחית לאי הדרום מערבי, בעומק שבין 4-6 מטרים.
ניתן לראות את תחתית ה"המרכב" והשדרית שלו, את חלקי המנוע, גל הארכובה ומדחף בעל שלושה להבים (אורכו של כל להב כמטר).
המרכב ממוקם בשטח שמורת הטבע הימית של ראש הנקרה, ומשופע בבעלי חיים ימיים המתגוררים בין השברים.
Praying for Time
Praying for Time (בעברית: מתפלל לזמן) הוא סינגל שהוקלט על ידי הזמר-יוצר האמריקאי ג'ורג' מייקל, מתוך אלבום האולפן השני שלו, Listen Without Prejudice Vol. 1. השיר יצא לאור ב-13 באוגוסט 1990, על ידי חברת התקליטים אפיק רקורדס, כסינגל הראשון והפותח מתוך האלבום.
השיר הגיע למקום הראשון במצעד הבילבורד הוט 100.
רקע
לאחר שעזב את הצמד וואהם!, הוציא מייקל את אלבום הבכורה שלו ובהמשך בשנת 1990, הוציא את האלבום Listen Without Prejudice Vol. 1. בסביבות סתיו 1989, התחילו וסיימו להקליט את השיר "Praying for Time", ובהמשך הוא הופץ כסינגל הראשון מתוך האלבום.
השיר זכה להצלחה רבה בארצות הברית ודורג במצעד סוף השנה של הבילבורד הוט 100 שהתפרסם בסוף שנת 1990.
גרסתה של קארי אנדרווד
Praying for Time (בעברית: מתפללת לזמן) בשנת 2008, הקליטה הזמרת-יוצרת האמריקאית קארי אנדרווד, את השיר מחדש, תוך שהיא הוציאה אותו כסינגל שלא מתוך אלבום, על ידי חברת התקליטים סוני מיוזיק אנטרטיינמנט. השיר לא יצא על ידי אריסטה רקורדס, למרות שדרכה יצאו מרבית שיריה של אנדרווד.
השיר הגיע למקום העשירי במצעד השירים הדיגיטליים.
רקע וכתיבה
השיר בדומה למקור, שיצא בשנת 1990, נכתב על ידי ג'ורג' מייקל, אך בשונה מהמקור לא הופק על ידו ומפיקו המוזיקלי טרם נודע. את גרסתה, ביצעה אנדרווד ב-9 באפריל 2008, בתיאטרון דולבי, 6801 שדרות הוליווד, שבלוס אנג'לס, ארצות הברית.
בנוסף להצלחתו במצעד השירים הדיגיטליים, הגיע השיר למקום ה-27 במצעד הבילבורד הוט 100.
איגור תם
איגור יבגנייביץ' תַם (ברוסית : И́горь Евге́ньевич Та́мм; 8 ביולי 1895 - 12 באפריל 1971) היה פיזיקאי רוסי-סובייטי זוכה פרס נובל לפיזיקה לשנת 1958.
חייו
נולד בוולדיבוסטוק וחי ולמד לאחר מכן בקירובוגרד (כיום באוקראינה). בשנים 1913–1914 למד באוניברסיטת אדינבורו ולאחר מכן במוסקבה עד 1918.
בשנת 1934 החל לעבוד במכון לבדב לפיזיקה ועם השנים מונה למנהל מחלקת פיזיקה תאורטית במכון.
בשנת 1951 הציע יחד עם אנדריי סחרוב את ה"טוקמאק" כמתקן לשליטה בהיתוך תרמו גרעיני על בסיס שדה אלקטרומגנטי בצורת "טורוס" (דמוי כעך). מתקנים כאלו נבנו תוך זמן קצר והולידו את ה T-3 הסובייטי בשנת 1968, שאיפשר מחקר מעמיק בטמפרטורות גבוהות ביותר (באותה העת) של פלזמה. גם כיום משמש ה"טוקמק" ככלי מרכזי במחקר הפלזמה.
בשנות ה-60 היה פעיל בחתימה על עצומות שונות נגד פגיעה בזכויות אדם בארצות הברית ובברית המועצות.
Young Turks
Young Turks הוא שיר של המוזיקאי הבריטי רוד סטיוארט, שנכתב על ידו עם קארמיין אפיס, קווין סוויגר ודואן היצ'ינגס עבור האלבום Tonight I'm Yours משנת 1981. באותה שנה הוא יצא כסינגל השני מתוך האלבום דרך וורנר רקורדס.
הרעיון המרכזי של השיר מגיע מהמפלגה הלאומנית והחילונית שנולדה באימפריה העות'מאנית בתחילת המאה ה-20, שנקראה הטורקים הצעירים. השיר עוסק באדם שעוזב את עיר הולדתו עם חברתו ההריונית. בשיר נוספו סינתיסייזרים ומכונת תופים שנתנו לו את האלמנט שסיווג את השיר כחלק מהגל החדש והסינת'-פופ.
"Young Turks" ו-"Tonight I'm Yours (Don't Hurt Me)" הם שני הסינגלים המצליחים ביותר באלבום Tonight I'm Yours. "Young Turks" הגיע למקום החמישי בבילבורד הוט 100 בארצות הברית, והגיע למקום ה-11 במצעד הסינגלים הבריטי. הוא הגיע גם למקום הראשון בישראל והצליח להגיע לעשירייה הראשונה במדינות כמו בלגיה, קנדה ואירלנד.
שומר שמסר לשומר
בהלכה, שומר שמסר לשומר הוא דין מדיני שומרים. בתלמוד נחלקו אמוראים האם אדם שקיבל על עצמו לשמור חפץ, יכול להעביר את חיוב השמירה לאדם אחר או לא, ואם העביר, מיהו המחויב בתשלומין במקרה שהחפץ ניזוק.
דעת האוסרים
בתלמוד הובאה דעת האוסרים להעביר את החפץ שקיבל עליו לשמור, לשומר אחר, ובטעם הדבר נאמרו בסוגיית התלמוד הסברים שונים:
פסק הלכה
הרמב"ם, פסק כדעת האוסרים, מחמת כך שייתכן שהמפקיד אינו סומך על השומר השני. אך במקרה שמדובר בשומר שהמפקיד רגיל להפקיד אצלו, מותר לשומר למסור לו את החפץ שניתן לשמירה, בתנאי שהשמירה השנייה אינה פחותה מהראשונה, כדוגמת שומר שכר המעביר את החפץ לשומר חינם.
רבי חיים סולובייצ'יק מסביר שהעברת השמירה לאדם אחר מועילה מטעם שיש כח לשומר הראשון להעמיד את שומר השני במקומו, כך שהשומר הראשון מסתלק לחלוטין מחיוב השמירה. וזאת הוא דווקא אם האדם השני שהוא מעמיד במקומו הוא כדוגמת השומר הראשון, אך אם הוא אינו מבצע את אותה השמירה שהייתה מוטלת על האדם הראשון, לא נפטר הראשון משמירתו בכך, והעברת החפץ לאדם השני נחשבת כפשיעה.
מוצב שקד
מוצב שקד היה מוצב של צה"ל ברצועת הביטחון בלבנון. המוצב היה ממוקם מצפון מזרח למושב אביבים וממערב לקיבוץ מלכיה, כ-1 ק"מ מצפון לגבול הצפון. המוצב חלש על שטחים מצפון מערב – העיירה בינת ג'בייל והכפרים יארון ומארון א-ראס, מצפון - הכפר עייתרון, וצפון מזרח על גדר המערכת ושטחי קיבוץ מלכיה.
המוצב היה מאויש במחלקת חיל הרגלים, ולעיתים בצוות טנק ובמכ"ם קשת.
מבנה המוצב
המוצב הוקם על גבעה ששולטת על המרחב שמסביבה. המבנה שלו היה כמו רוב המוצבים – סוללת עפר גבוהה שהקיפה אותו, עם עמדות שמירה ותצפית. היה בו בניין חמ"ל, מטבח, חדר אוכל, חדר תדריכים, שירותים ומקלחות, מגורי סגל.
דרכי ההגעה למוצב
הדרך למוצב הייתה סלולה ומצדו הדרומי של ההר, ועל כן מוגנת יחסית. הכניסה הייתה מתבצעת באמצעות רכב בט"שית.
גן וריסלנד
גן וריסלנד (לעיתים פריזלנד או וריזלנד) הוא גן ציבורי על שם זיגפריד אדולף (צדוק) וַן וריסלנד. הוא נמצא בחלקה המערבי של העיר הרצליה (הרצליה פיתוח) ברחוב הנשיא.
בגן שתולים עצים עתיקים רבים וסלולים בו שבילים. יש בו משטחי דשא גדולים ומתקני שעשועים לילדים. בכניסה הוקם קיר מאבני אפולוניה.
היסטוריה
הגן הוקם בנובמבר 1941 על ידי משה דה שליט והחברה לפיתוח הרצליה שהוקמה על ידי דה שליט.
הגן הוקם לזכרו של זיגפריד ון וריזלנד שהיה מראשי התנועה הציונית בהולנד, חבר ההנהלה הציונית וגזבר שלה. כיהן כקונסול כללי של הולנד בארץ ישראל. בשנת 1929 פרש מההנהלה הציונית והחל לעבוד כמנהל בחברת האשלג, ולאחר מכן כיהן כמנהל נמל תל אביב עד מותו בדצמבר 1939. הוא תמך בחברה לפיתוח הרצליה ועזר בפיתוח חוף הים, והציל בשנים הקשות את השטח שעל חלקו הוקם הגן.
בטקס החנוכה נכחו אורחים רבים ובהם משה נובומייסקי, ד"ר הנטקה, נציגי פועלי ים המלח, רעייתו של ון וריזלנד ועוד. האדריכל רכטר מסר פרטים על תוכנית הגן.
מגשר אירו-אסיה
מגשר אירו-אסיה (באנגלית: EuroAsia Interconnector) הוא כבל חשמל תת-ימי המיועד לחבר בין רשתות החשמל של יוון, ישראל וקפריסין. כבל חשמל תת-ימי זה יהיה הארוך ביותר בעולם מסוגו.
המגשר יספק חשמל בהספק של 2,000 מגה-ואט בכל כיוון, אך בשלב הראשון ההספק יהיה רק 1,000 מגה-ואט בכל כיוון. עלות הפרויקט הוערכה ב-1.5 מיליארד אירו, מתוכם 500 מיליון אירו במימון משותף של ישראל וקפריסין, אולם על פי נתונים מעודכנים באתר הרשמי של הפרויקט עלות השלב הראשון בלבד היא כ-3.5 מיליארד אירו.
הפרויקט החל בשנת 2012. לאחר בדיקות ראשוניות נחתמו הסכמי שיתוף פעולה בין המדינות, והחלו העבודות להקמת מקטעי הכבלים. המקטע המחבר בין תחנות הכוח של כרתים ויוון עתיד להיות פעיל בסוף שנת 2022, וקטעים בין כרתים לקפריסין ובין קפריסין לישראל צפוים להשלמה בדצמבר 2023.
פרויקט מגשר אירו-אסיה יוקם לצד פרויקט צינור הגז איסטמד, צינור הגז צפוי לעבור באותו מסלול של הכבל התת-ימי.
רקע: משק האנרגיה בקפריסין, כרתים וישראל
מגשר אירו-אסיה יחבר את ישראל, קפריסין וכרתים לרשת החשמל האירופית.
קפריסין מבודדת לחלוטין מרשתות החשמל של האיחוד האירופי, והיא נאלצת לייבא כ-95% מהאנרגיה שלה, בעיקר נפט ומוצרי נפט. בקפריסין אין בתי זיקוק לנפט, והנפט המיובא נמכר לצרכנים במחיר גבוה משמעותית משאר מדינות אירופה.
כחלופה לנפט נבדקת אפשרות שימוש באנרגיה מתחדשת, ובשנת 2011 התגלה שדה הגז "אפרודיטה" בשטח המים של קפריסין, בסמוך לשדה הגז "לווייתן" שנמצא בתחום המים הכלכליים של מדינת ישראל. מאגר "לווייתן" צפוי לספק גז בכמות גדולה יותר מהצריכה הצפויה בישראל, ואחת הדרכים לנצל את עודפי הגז היא ייצור חשמל והעברתו באמצעות הכבל התת-ימי.
גם האי היווני כרתים, בדומה לקפריסין, מבודד מרשתות החשמל של האיחוד האירופי, ותחנות הכוח שבו מיושנות. חיבור כרתים לרשת החשמל היבשתית של יוון יוזיל משמעותית את מחירי האנרגיה לתושבי האי.
משק האנרגיה של ישראל מושפע מיחסיה עם המדינות השכנות והמצב הביטחוני במזרח התיכון. עד שנת 2010 רוב האנרגיה בישראל הופקה מנפט ופחם מיובאים, אך עם גילוי שדה הגז "לווייתן" נפתחה האפשרות לספק אנרגיה הן לשוק המקומי והן לייצוא, בין השאר בעזרת כבל תת-ימי.
היסטוריה ופיתוח
הפרויקט החל ב-23 בינואר 2012, כאשר נשיא תאגיד "קוואנטום אנרג'י" פרסם את התוכנית בניקוסיה, תוך שימת דגש על התפקיד המרכזי של קפריסין כגשר של אנרגיה בין אירופה לאסיה.
הפרויקט משדרג את תשתיות החשמל והאנרגיה של מדינות אירופאיות, ולכן קיבל תמיכה של פרלמנט האיחוד האירופי והנציבות האירופית. הוא מוגדר "פרויקט של אינטרס משותף" ומקבל מימון חלקי מהאיחוד האירופי.
בפגישה בין שרי האנרגיה של ישראל וקפריסין ביוני 2015, הציע השר יובל שטייניץ להכפיל את נפח החשמל שתוכנן לעבור בתוואי מגשר אירו-אסיה, ולנצל את הקיבולת הגבוהה לייצוא גז טבעי מישראל וקפריסין על ידי הפיכתו לחשמל והובלתו לאירופה.
ראשי המדינות אישרו לראשונה את הפרויקט במפגש שנערך בניקוסיה ב-28 בינואר 2016. במפגש נכחו נשיא קפריסין, ניקוס אנסטסיאדיס, ראש ממשלת יוון, אלכסיס ציפראס, וראש ממשלת ישראל, בנימין נתניהו, והביעו את תמיכתם המלאה. בעקבות הפגישה פרסם נתניהו את ההצהרה המשותפת של ראשי המדינות באתר משרד ראש הממשלה. מפגשים דומים נערכו ב-8 בדצמבר 2016 בירושלים, ב-15 ביוני 2017 בסלוניקי, ב-8 במאי 2018 בניקוסיה ובירושלים ב-20 במרץ 2019, בהשתתפות מזכיר המדינה האמריקני מייק פומפאו.
ב-30 במרץ 2018 מונה יואניס קסולידס, שר החוץ של קפריסין לשעבר, לראש המועצה האסטרטגית של הפרויקט.
ארגונים פלסטיניים מתחו ביקורת על כך שהפרויקט, לכשיושלם, יספק חשמל להתנחלויות ביהודה ושומרון וליישובי רמת הגולן, אף על פי שהאיחוד האירופי פרסם הנחיות האוסרות זאת.
ב-8 במרץ 2021, בניקוסיה, שרי האנרגיה של ישראל, קפריסין ויוון, חתמו על מזכר הבנות להנחת כבל החשמל התת-ימי אירו-אסיה.
מסלול הכבל
מגשר אירו-אסיה הוא כבל חשמל תת-ימי באורך כולל של 1,518 ק"מ, המורכב משלושה מקטעים. מקטע ראשון, כבל באורך 310 ק"מ, יחבר בין ישראל לקפריסין. קפריסין תחובר לאי היווני כרתים בכבל שאורכו 879 ק"מ, וכרתים תחובר לרשת החשמל הכלל-אירופית באמצעות כבל באורך 329 ק"מ שיגיע לתחנת הכוח אספרופירגוס ביוון. רוב הכבל יונח בעומק של כ-2 ק"מ במעמקי הים, וחלקים ממנו יגיעו לעומק של 3 ק"מ.
נקודת ההתחלה של מגשר אירו-אסיה תהיה ליד תחנת הכוח אורות רבין בחדרה, ומשם יגיע הכבל לתחנת המרת כוח בעיירה קופינו בקפריסין, הסמוכה ללרנקה. הכבל ימשיך מקופינו מערבה עד לתחנת המרת כוח בכרתים, באזור דמסטה הסמוך להרקליון, ומשם לתחנת הכוח אספרופירגוס ביוון.
רכיבי התשתית
רשת החשמל של הכבל תוכל בתחילה להעביר רק 1,000 מגה-ואט חשמל בכל כיוון, ועלות השלב הראשון של הפרויקט תהיה כ-3.5 מיליארד אירו.
רכיבי התשתית העיקריים הם:
תחנות ההמרה יחוברו זו לזו באמצעות זוג כבלים. הכבלים יונחו על קרקעית הים, ויחוברו לתחנות ההמרה בחיבור תת-קרקעי.
הציוד להמרה בין זרם ישר לזרם חילופין במתח גבוה משתמש בטכנולוגיות חדשניות המבוססות על טרנזיסטור IGBT. ציוד זה מאפשר קבלת חשמל מהכבל ואספקתו לרשת החשמל המקומית (ייבוא חשמל), או קבלת חשמל מרשת החשמל המקומית ואספקתו למדינה אחרת באמצעות הכבל (ייצוא חשמל), בהתאם לצורך.
התשתית לשלב השני
בשלב השני יוקמו שתי תחנות המרה נוספות, בהספק של 1,000 מגה-ואט, באספרופירגוס (יוון) ובחדרה (ישראל), ויונחו כבלי חשמל תת-ימיים נוספים לאורך כל הנתיב: מישראל, דרך קפריסין וכרתים, עד ליוון. השלב השני יגדיל את הספק המגשר ל-2,000 מגה-ואט לכל כיוון.
רוברט מקאליס
מקאליס החל לעבוד במעבדת הנעת סילון של המכון הטכנולוגי של קליפורניה עד 1978. מ-1978 עד 1982 הוא שימש כפרופסור למתמטיקה ופרופסור מחקר במעבדת המדע באוניברסיטת אילינוי.
ב-1982 חזר למכון הטכנולוגי של קליפורניה ופרש ב-2007. במכון הטכנולוגי של קליפורניה זכה בחמישה פרסי הוראה. משנת 1978 ועד פרישתו, מקאליס ייעץ למעבדת הנעת סילון בנוגע לתוכניות קידוד לתיקון שגיאות.
היו לו שלוש בנות ובן אחד. מקאליס מת בפסדינה, קליפורניה ב-8 במאי 2019.
מוסך הפלאים: מגרוטאות ליצירות מופת
מוסך הפלאים: מגרוטאות ליצירות מופת (באנגלית: Car Masters: Rust to Riches) היא תוכנית מציאות אמריקאית, המשודרת בנטפליקס. התוכנית עלתה לשידור כהפקת מקור של נטפליקס במהלך ספטמבר 2018. "מוסך גותהם" הוא מוסך עוסק בבניית כלי רכב ייחודיים ובנה בעבר דגמי מכוניות לסרטי קולנוע ותוכניות טלוויזיה. במהלך העונה מנסה צוות המוסך, בהובלתו של מארק טוול, לשפץ מכוניות קלאסיות ולשדרג אותם למראה מודרני על מנת להעלות את ערכן. המטרה היא להגיע מערך של 1,000 דולר ל-100,000 דולר.
בעונה הראשונה של התוכנית בכל פרק הייתה התמקדות בפרויקט בנייה ושיפור של מכונית אחת. בעונה השנייה, שעלתה לשידור במרץ 2020, הורחבה הפעילות למוסך נוסף ובכל פרק עובדים על מספר פרויקטים במקביל.
בעונה השנייה של התוכנית בנה הצוות העתק של פלימות' XNR, שנתרם בסופו של דבר למוזיאון פיטרסן בלוס אנג'לס.
בעונה השלישית של התוכנית הצוות מתמקד בנוסף לשיפוץ והחלפה, בבניית רכב הקונספט של המוסך אותו הגה במשך שנים מארק - הבעלים של המוסך. אל הרכב יתווסף בהמשך אופנוע תואם שאותו המוסך השיג באמצעות טויוטה פריוס משודרגת של המוסך. העונה נגמרת בזה שמארק לא מסכים לבצע את העסקה במכירה הפומבית על סך 225 אלף דולר שנעשתה בצורה ווירטואלית בשביל הרכב והאופנוע.
בעונה הרביעית, הצוות ממשיך לנסות למכור את רכבי הקונספט של מארק, וגם להתרכז בכמה פרויקטים מהצד. לאחר שמצליחים למכור את הרכבים בסכום של 285 אלף דולר, ממשיכים לצוד אחר פרויקטים גדולים. כאשר הם מוצאים לינקולן זפיר נדירה, הם מתחילים לעבוד עליה בתור הפרויקט הגדול הבא שלהם, ועוד כמה פרויקטים קטנים. בסוף העונה, סוכן הרכבים שקנה מהמוסך את רכבי הקונספט, מגיע לעבוד איתם ומצרף אליהם עוד שני מוסכניקים כדי שהרמה ותפוקת הרכבים תהיה טובה ומהירה יותר.
Heather
Heather (בעברית: הת'ר) הוא שיר של הזמר-יוצר האמריקאי קונאן גריי, שפורסם דרך חברת ההקלטות ריפבליק רקורדס. השיר פורסם כרצועה העשירית באלבום אולפן הראשון של גריי, Kid Krow במרץ 2020, ויצא כסינגל השישי מהאלבום בספטמבר 2020, לאחר שהפך ללהיט רדום. השיר נכתב על ידי גריי והופק על ידי דן ניגרו וג'אם סיטי.
השיר זכה לפופולריות רבה בפלטפורמת שיתוף הווידאו טיקטוק, וכתוצאה מכך נוצר ביטוי דמוי-מם בו ניתן להשתמש כדי לתאר "ילדה יפה" שכמוה שואפים להיראות. במצעד הבילבורד הוט 100 בארצות הברית, "Heather" נחת במקום ה-61 וטיפס למקום ה-46, והיה לשיר הראשון של גריי שנכנס למצעד. גם במדינות אחרות הפך "Heather" לשיר הראשון של גריי שנכנס למצעדים, כגון בריטניה, קנדה, ניו זילנד והולנד, ולשיר השני שנכנס למצעדים במדינות כמו אוסטרליה, אירלנד וליטא. "Heather" הפך לסינגל המצליח ביותר של גריי מבחינה מסחרית עד כה, ועקף את "Maniac", שהעניק לו הצלחה בינלאומית ראשונית ברדיו בתחילת השנה.
רקע ופרסום
תחילה, פורסם השיר כרצועה העשירית באלבום במרץ 2020. השיר פורסם מחדש כסינגל השישי והאחרון של האלבום על רקע הפופולריות שלו באוגוסט 2020. גריי הכריז על הקליפ יום לפני צאתו, ב-20 באוגוסט.
הרכב מילים
בהערות האלבום Kid Krow באפל מיוזיק, כתב גריי כי.
במהלך ראיון בתוכנית "לייט לייט שואו" עם ג'יימס קורדן, גריי הודה שהוא מהסס אם להוציא את השיר, מכיוון שהוא חשב שאנשים יבקרו אותו על כך שהוא שונא מישהו שלא עשה שום דבר רע. במקום זאת, התגובה הכללית של התקשורת הייתה חיובית. אנשים רבים, דרך הרשתות החברתיות, הודו כי גם הם מרגישים כך לגבי מישהו.
וידאו קליפ
ב-19 באוגוסט 2020, פרסם גריי טיזר לקליפ השיר, שפורסם למחרת, ב-20 באוגוסט 2020. הקליפ בוים על ידי דילון מתיו וגריי עצמו. במגזין בילבורד, תיארה ראניה אניפטוס את הקליפ כ"מעורר מחשבה".
מרכב (אונייה)
מרכב היא ספינת מטען שהייתה נפוצה ביותר בקווים שבין טורקיה, סוריה, לבנון, מצרים, ובראשית מאה ה-20 גם בקווים שקישרו בין מדינות אלה לבין ארץ ישראל. ידועה גם בכינוי "סקונר לבאנטיני" (סקונר - ספינת סוחר קלה בעלת שני תרנים). בדגם זה מותקן מנוע, בנוסף על מפרשים.
קול אולדריץ'
קריירה במכללות
בעונת 2007/08, עונת הבכורה שלו באוניברסיטת קנזס, שיחקו בקבוצה סאשה קאון, דארל ארתור ודרנל ג'קסון, דבר שהגביל את מספר הדקות ששיחק ל-8.3 דקות בממוצע, בהן קלע 2.3 נקודות ולקח 3 ריבאונדים. בעונתו השנייה, עזבו שלושת השחקנים ל-NBA ואולדריץ' הפך לשחקן מרכזי בקבוצה. ממוצע הדקות שלו עלה ל-29.7 למשחק, בהן קלע 15.1 נקודות ולקח 10.8 ריבאונדים בממוצע. ב-8 במרץ 2009 נבחר לנבחרת העונה בביג איסט. 3 שבועות לאחר מכן השיג טריפל דאבל כשקלע 13 נקודות, לקח 20 ריבאונדים וחסם 10 פעמים בניצחון 43–60 על דייטון במסגרת הסיבוב השני של טורניר אליפות המכללות. היה זה הטריפל הראשון בתולדות אוניברסיטת קנזס. ב-29 במרץ 2010, לאחר שסיים את עונתו השלישית בקבוצה הודיע השחקן כי לא ימשיך לעונה נוספת וכי הוא מעמיד את עצמו לבחירה בדראפט הקרוב.
קריירה כשחקן
אולדריץ' נבחר במקום ה-11 בדראפט של 2010 על ידי קבוצת ניו אורלינס הורנטס, אך נשלח מיידית בטרייד לאוקלהומה סיטי ת'אנדר. ב-6 באוגוסט חתם על חוזה בקבוצה לשנתיים, עם אפשרות הארכה לשנתיים נוספות. בעונת הרוקי מיעט לשחק ושותף רק ב-18 משחקים ואף נשלח מספר פעמים לקבוצת טולסה 66 מליגת הפיתוח של ה-NBA, בה שיחק 21 משחקים. גם בעונתו השנייה באוקלהומה, שותף במספר מועט של משחקים, 26 בלבד. באותה עונה הגיע אולדריץ' לגמר ה-NBA עם הת'אנדר, אך הקבוצה הפסידה למיאמי היט.
בסיום עונת 2011/12 הועבר ליוסטון רוקטס כחלק מהעסקה בה הועבר ג'יימס הארדן. אולדריץ' הספיק לשחק 30 משחקים לפני שהועבר בטרייד לסקרמנטו קינגס. ב-23 בספטמבר 2013 חתם על חוזה בניו יורק ניקס. במהלך העונה נשלח אולדריץ' לקבוצת אירי בייהוקס מליגת הפיתוח של ה-NBA, אך הוחזר לקבוצה לאחר יום. באותה עונה קלע את מספר הנקודות הגבוה ביותר בממוצע למשחק בקריירה שלו, 5.5. ב-13 ביולי 2015, לאחר שהשלים שתי עונות בניקס, חתם על חוזה בלוס אנג'לס קליפרס.
יניסיי
נהר יֶנִיסֵיי (מרוסית: Енисе́й; בטובאנית: Улуг-Хем, אוּלוּגּ-חֶם; בחקסית: Ким суғ, קִים סוּגֿ) הוא מרכזה של מערכת הנהרות הגדולה ביותר שנשפכת לאוקיינוס הקרח הצפוני. הנהר זורם מאזור מונגוליה צפונה אל ים קארה, ומנקז את רוב מרכז סיביר. אורכו בנתיב יניסיי-אנגרה-סלנגה הוא 5,539 קילומטרים, החמישי באורכו בנהרות העולם ושביעי בספיקתו, 19,600 מ"ק לשנייה.
אזור מעלה הנהר עשיר באשדות ונוטה להצפות, ועל כן האוכלוסייה בו מועטה. במרכזו נבנו על הנהר סכרים גדולים המפיקים חלק נכבד מתצרוכת האנרגיה של רוסיה, חלקם נבנה בעבודת כפייה. היניסיי ממשיך את מהלכו בטייגה השוממת, שם נשפכים אליו נהרות רבים, עד שהוא נשפך (דרך מפרץ יניסיי) לים קארה בטונדרה הקפואה כליל יותר ממחצית השנה.
היניסיי העליון
היניסיי מתחיל בשני פלגים עיקריים. "בולשוי יניסיי", היניסיי הגדול, הזורם בהרי סייאן וה"מאלי יניסיי", היניסיי הקטן, הזורם מעמק דרחד במונגוליה. מחקרים גאולוגיים והידרולוגיים הראו כי היציאה הצרה מעמק דרהט נחסמה בקרח בתקופות של טמפרטורה עולמית נמוכה, ביוצרה אגם גדול כאגם חובסגול הסמוך. כשנסוגו הקרחונים, פרצו החוצה כ-500 קמ"ק של מים שגרמו כנראה להצפות חמורות.
שני הפלגים זורמים מערבה ומתמזגים בעיר קיזיל. לאחר מכן נפגש הערוץ עם נהר הקמצ'יק וממשיך מהלכו בהרי סייאן המערביים עד שהוא יוצא אל הערבה האירואסייתית (ה"סטפה"). קטע זה אורכו כ-700 קילומטרים.
היניסיי המרכזי
בקטע זה הוקמו על היניסיי סכרים רבים, ובהם סכר סייאנו-שושנסקייה בסייאנסק (גובהו 242 מטר). הסכר הושלם ב-1989 ותחנת הכוח שלו מפיקה 6400 מגאווט לתעשיית האלומיניום.
100 קילומטרים במורד הזרם הנהר מתמזג עם נהר האבאקאן בעיר באותו שם. בהמשך הוא עובר כ-10 ק"מ מנהר צ'ולים, יובלו של האוב, וחולף בעיר קרסנוירסק, המהווה תחנה חשובה של הרכבת הטרנס סיבירית ועיר נמל גדולה. בסמוך אליה גם הוקם סכר הידרואלקטרי.
70 קילומטרים במורד הזרם מקרסנוירסק שוכנת העיר הסודית ז'לזנוגורסק שבה פותחו לווייני ריגול ונשק גרעיני. העיר אינה מצוינת במרבית המפות ולא ברורה מידת הזיהום הגרעיני שהיא פולטת לנהר. 200 ק"מ הלאה, ליד העיר סטרלקה, נשפך אל היניסיי נהר האנגרה, המנקז את ימת באיקל.
היניסיי התחתון
נהר הקאז נשפך אל היניסיי 300 ק"מ במורד הזרם מסטרלקה, שם גם מתחבר היניסיי לאוב בתעלת האוב-יניסיי ונהר הקט. באזור זה מתרחב ערוץ הנהר, נשפכים אליו נהרות רבים נוספים (בפרט הטונגוסקה הסלעית והטונגוסקה התחתונה בעיר טורוחנסק) ואיים רבים פזורים בו. צפונית מטורוחנסק מתחילה הטונדרה, בה קפוא הנהר למעלה ממחצית השנה. הצטברות הקרח עלולה לגרום להצפות בשל חסימה דמוית סכר, ועל כן משתמשים לעיתים בחומרי נפץ על מנת לפתוח ערוצי זרימת מים בנהר. העיר האחרונה על הנהר היא דודינקה שליד נורילסק, שממנה פועלת ספינת נוסעים לקרסנוירסק. באזור זה רוחב שפך הנהר הוא 50 קילומטר ו-250 הקילומטרים האחרונים של נתיבו נשמרים פתוחים לשיט על ידי שוברות קרח.
קונטה
קוֹנטֶה (בצרפתית: Comté) היא גבינה צרפתית מחבל פראנש-קונטה שבהרי האלפים במזרח צרפת. אזור ייצור הגבינה מתפשט על שטח של 12,000,000 דונם ועל מחוזות החבל: ז'ורה ודו, ובנוסף מחבל רון-אלפ מחוז האין ואזורים קטנים מאוד מסבואה עילית ומסון ולואר. בשנת 1952 הצטרפה הגבינה ל-AOC הצרפתי, "Appellation d'origine contrôlée", שהוא ארגון בקרת אזור המוצא ודרך ייצור המוצר. קונטה היא גבינה צהובה ממשפחת הגרוייר, מרקמה משתנה בין גבינה צעירה, שהיא רכה לאחר 4 חודשי הבשלה, לגבינה קשה לאחר 12 חודשי הבשלה. זוהי גבינה גמישה, חלקה ומעט שמנונית, צבע המעטפת הוא בין צהוב לחום, והיא מכילה בסביבות 45% שומן.
היסטוריה
הקונטה יוצרה לראשונה בסביבות המאה ה-12 וה-13, בתקופת משבר בשוק המזון. למקומיים באותה תקופה היו קשיי מחייה, השגתו ואגירתו של מזון בתקופת החורף הארוכה והמושלגת הייתה קשה, בעיקר בשל מיקומם הטופוגרפי וההררי של היישובים. לכן כיכרות הגבינה הגדולות מייצגות דרך יעילה לשימור מזון לחודשי החורף הקיצוניים. תושבי ההרים היו רועי בקר בתקופת הקיץ לשם חליבתו, ובשל מיקומם המרוחק והמנותק מכל עיר מרכזית, היו אוספים בצורה מרוכזת את החלב שנחלב על ידם וייצרו את הגבינה. את הגבינה אחסנו לתקופה ארוכה ולאחר מכן העבירו אותן אל השווקים.
תהליך יצור
גבינת הקונטה הייתה הראשונה בגבינות צרפת שהצטרפה לארגון AOC, ששומר על ייחודיות טעם הגבינה בשיטת יצור מסורתית, הדואגת גם לגידול הבקר וחליבתו, ליצור הגבינה והתיישנותה.
החלב
החלב המשמש לייצור הקונטה מגיע מאזור של חקלאות בקר מפותחת, משני זני פרות בלבד, בשם: מונטביליארד וסימונטל. תנאי גידול הבקר איכותיים ביותר, שדות המרעה פתוחים וכל סוג של תחמיץ הכולל תחמיץ תירס אינו מאושר. מזונן של הפרות מבוסס על צמחייה טבעית בקיץ, ובחודשי החורף חציר הניתן ברפתות. הצמחייה מורכבת מיותר מ-2,000 זנים שונים של צמחים, מכלול של יותר מ-40% מהצמחייה הטבעית על אדמת צרפת. החלב שאינו עובר תהליך פסטור מועבר לגבנים שבית מלאכתם ממוקם בטווח אווירי של עד 25 ק"מ.
הגבינה
הגבנים מחויבים להתחיל בתהליך יצור הגבינה בתוך פחות מ-24 שעות מסיום תהליך החליבה. לייצור של כיכר אחת של קונטה משתמשים הגבנים בערך ב-450 ליטר של חלב, הגבינה עוברת הגבנה אנזימטית, לאחר הפרדת הגבן (המוצק שנוצר מהחלב באמצעות השימוש באנזים ההגבנה) ממי הגבינה נחתך הגבן בצורה דקה ועובר חימום של 53 מעלות צלזיוס למשך 30 דקות במכלי נחושת. כל גבן חייב לעבד מינימום 2 מכליות או מקסימום 5 מכליות אשר מכילות כל אחת עד 5,000 ליטר של החלב. בהמשך עובר הגבן הדחסה, שנמשכת עד 6 שעות, והעברה לתבניות עץ בצורת כיכרות של 65 סנטימטר בקוטר וגובה של 8 סנטימטר עד 13 סנטימטר ובמשקל ממוצע של 40 ק"ג. תהליך היישון הראשוני הוא במשך מינימלי של 21 יום. את כיכרות הגבינה מאחסנים במרתפים בטמפרטורה של בין 10 ל-15 מעלות צלזיוס ולחות מקסימלית של 90%. לאחר 24 שעות ראשונות של התהליך מוציאים את הגבינה מתבניות העץ, ממליחים את הגבינה מכל הכיווניה, ממשיכים בצורה עקבית בגירוד והמלחה של המעטפת החיצונית מספר רב של פעמים, עד שהמעטפת מקבלת צבע ומרקם אחיד. לאחר סיום התהליך הראשוני מועברות כיכרות הגבינה לתקופת התיישנות ארוכה יותר במרתפים חמים יותר עם טמפרטורה של בין 14 ל-19 מעלות צלזיוס, ועם לחות של עד 92%. בזמן ההבשלה הארוכה מתפתחת הגבינה בצורה עדינה וטבעית במרתפים. ההבשלה הראשונה מתרחשת לאחר 4 חודשים והתוצאה נקראת גבינה צעירה, אך בדרך כלל היא נשארת לתקופה של 8 עד 10 חודשים. ישנה אפשרות נוספת להשאיר לתקופה ארוכה יותר, של 18 ואפילו 24 חודשים, וישנם יוצאי דופן נדירים שבהם מושארת הגבינה בתהליך ההבשלה ל-36 חודשים, מה שמקנה לה ארומה עשירה עוד יותר. תקופת הטעימה אפשרית בין החודשים יולי-ספטמבר, לאחר תקופת התיישנות מינימלית, שמשאירה את צבעה הפנימי של הגבינה צהוב בהיר יחסית לאפשרות מוארכת יותר שהיא בחודש דצמבר.
תוצרת (נכון לשנת 2005):
דירוג איכות הגבינה
כל כיכר גבינה עוברת בקרה ודירוג, כשהמספר המקסימלי הוא 20 נקודות. דירוג איכות הגבינה כולל כמובן את טעמה (9 נקודות) ומרקמה (5 נקודות) אך גם מצבה הפיזי של הכיכר - התרשמות פנימית (3.5 נקודות) וחיצונית (נקודה אחת) ואיכות המעטפת (1.5 נקודות), נכללים בדירוג. כיכרות גבינה שזכו בציון של יותר מ-15 נקודות יקבלו סרט ירוק עם עיטור של פעמון. אלו שקיבלו בין 12 ל-15 יקבלו סרט אדום. אף על פי שגבינות אלו יכולות להיות טובות מאוד, גבינות שדירוגן הוא פחות מ-12 נקודות לא יאושרו להיקרא קונטה ושמן ישונה לגרוייר, או שהן יחזרו לבתי הייצור שממנו הגיעו ויעובדו מחדש ליצירת גבינות רכות, לדוגמה: גבינת קירי.
בו נאפ
בו כריסטיאן נאפ (באנגלית: Beau Christian Knapp; נולד ב-17 באפריל 1989) הוא שחקן אמריקאי, המוכר מתפקידיו בסרטים "מרדף לילי" (2015), "ללא כפפות" (2015), "משאלת מוות" (2018) ובשל הופעתו בתור פיטר יבלונסקי בסדרת הפשע "שבע שניות" (2018) מבית נטפליקס ובשל תפקידו בתור מלאך בסדרה "הסמל האבוד" (2021) מבית Peacock.
קריירה
בשנת 2018 שיחק בתפקיד ראשי בסרט "משאלת מוות" לצדו של ברוס ויליס. באותה שנה שיחק בתפקיד ראשי בסדרת הטלוויזיה "שבע שניות" מבית שירות הסטרימינג נטפליקס.
בשנת 2020 שיחק במיני-סדרת הטלוויזיה "ציפור אלוהים שבשמים", המבוססת על הרומן באותו שם מאת הסופר ג'יימס מקברייד שעובד לרשת שואוטיים.
בשנת 2021 שיחק בסדרת הטלוויזיה "הסמל האבוד" בהפקת שירות הזרמת המדיה Peacock, הסדרה מבוססת על הרומן מאת דן בראון משנת 2009, "הסמל האבוד".
בשנת 2022 שיחק בתפקיד חוזר בסדרות "חוק וסדר: פשע מאורגן" ובסדרות הספין אוף שלה בתפקיד מרק סירנקו.
חיים אישיים
ב-18 בדצמבר 2011 נישא לחברתו השחקנית והדוגמנית לוסי וולברט, ויש להם שלוש בנות יחד; אוטום, אלינור ולולה.
שמעיה אנג'ל
שמעיה אנג'ל (12 בדצמבר 1952 - 9 במרץ 2004) היה עבריין סמים ורכוש ורוצח ישראלי שנידון לשני מאסרי עולם.
ביוגרפיה
אנג'ל נולד במעברת תל כביר בתל אביב להורים יוצאי מצרים. בגיל 13 הפסיק את לימודיו. בשנות נערותו עסק בפריצה ובגניבת אופנועים. בינואר 1971, כשהוא בן 18, נעצר עם שניים נוספים בחשד למעשי שוד. פרקליטם טען שאינם אחראים למעשיהם והשלושה נשלחו להסתכלות.
בפברואר 1971 נידון לחצי שנת מאסר על גנבת קטנוע.
ב-1976 הואשם אנג'ל בהשתלת אקדח תופי יחד עם העבריין גד "שץ" פלום ועוד שני עבריינים ונידון לתקופת מאסר קצרה.
בינואר 1977 הסכימו השלטונות לקצר שליש מתקופת מאסרו, בתמורה לכך שיסע לאנגליה ולא יחזור עד תום התקופה. כעבור שנתיים חזר לישראל, החל לסחור בסמים והפך לנרקומן בעצמו. שמו נקשר לרציחות של העבריינים שמעון (ציצון) גילקרוב, יעקב (יעובה) אברהם ורבים נוספים, אולם מעולם לא נאשם ברציחות הללו. בשנת 1980 הכיר את שרה אנג'ל במועדון ה"פיקוקס" בתל אביב ונישא לה כעבור 3 חודשים.
בשנה החמישית למאסרו בכלא התגרש מאשתו שרה אנג'ל, שבינתיים כבר זוכתה מהאישום ברצח ושוחררה. בשנת 1989 הכיר את נעמי קדוש ונישא לה בשנת 1991 בהיותה בת 24. בשנת 2001 נולדה להם בת. ביוני 2003 התגלה סרטן ריאות בגופו של אנג'ל. בשל מצבו הסופני הוא שוחרר מהכלא למעצר בית ומת מהמחלה ב-9 במרץ 2004.
הוא נקבר בבית העלמין קריית שאול בתל אביב.
מת'יו סלייטר
מת'יו סלייטר (באנגלית: Matthew Slater; נולד ב-9 בספטמבר 1985) הוא שחקן פוטבול אמריקאי המשחק בעמדת התופס והגאנר ומשמש קפטן הספיישל טים של קבוצת ניו אינגלנד פטריוטס מליגת ה-NFL.
ביוגרפיה
סלייטר נולד בקליפורניה, בנם של אנני וג'קי סלייטר. אביו היה שחקן פוטבול ששיחק בלוס אנג'לס ראמס ונבחר לחבר בהיכל התהילה של הפוטבול המקצועני. סלייטר החל לשחק לראשונה פוטבול במסגרת מאורגנת בשנתו הראשונה של התיכון. הוא הצטיין במהירותו והיה חבר נבחרת הפוטבול והאתלטיקה של התיכון בו למד באנהיים, וב-2003 נבחר לאתלט השנה במחוז אורנג'; בריצת 100 מטר קבע זמן של 10.62 שניות ובריצת 200 מטר זמן של 21.39 שניות.
בשנים 2003–2007 למד באוניברסיטת קליפורניה בלוס אנג'לס. לאחר שבשנתו הראשונה באוניברסיטה לא נכלל בסגל קבוצת הפוטבול בשל פציעה ברגלו, השתלב בשנה השנייה בתפקיד תופס מחליף, ובעונות לאחר מכן שיחק בספיישל טים, כמתקל וכמחזיר בעיטות, תפקידים בהם ניצל את מהירותו הרבה. בשנתו האחרונה בקבוצה נבחר לאול-אמריקן (נבחרת העונה ב-NCAA). סלייטר לא ציפה להיבחר בדראפט ה-NFL, אך קיווה להשתלב כשחקן חופשי באחת מהקבוצות.
בדראפט 2008 נבחר בסיבוב החמישי על ידי ניו אינגלנד פטריוטס ונהיה לשחקן סגל הקבוצה כמחזיר בעיטות וכגאנר (שחקן בספיישל טים שתפקידו לתקל את מחזיר הבעיטות של היריבה). במהלך הקריירה שלו נבחר עשר פעמים לפרו בול, פעמיים לקבוצה הראשונה של אול-פרו (נבחרת העונה) ושלוש פעמיים לקבוצה השנייה. בעונת 2014 זכה עם הפטריוטס בסופרבול XLIX, בעונת 2016 זכה עם הקבוצה בסופרבול LI ובעונת 2018 זכה בסופרבול LIII.
Clementine (שיר)
Clementine (בעברית: קלמנטינה, שם השיר באלבום מופיע כולו באותיות קטנות - clementine)  הוא שיר של הזמרת האמריקאית הלסי. השיר פורסם ב-29 בספטמבר 2019, יום הולדתה ה-25, דרך חברת התקליטים קפיטול רקורדס כסינגל השיווקי הראשון מאלבום האולפן השלישי שלה, Manic.
רקע
השיר נכתב על ידי הלסי, ג'ספר שף וג'ונתן קרטר קוניגהאם. Clementine היא "רצועה חשופה, המונעת על ידי פסנתר וכלי הקשה עדינים". הלסי פרסמה את השיר ביום הולדתה ה-25.
הווידאו קליפ הנלווה פורסם יחד עם השיר ב-29 בספטמבר 2019. בסרטון מופיעים הלסי ואחיה סביאן מבצעים ריקוד פרשני באקווריום. את הסרטון ביים אטון תמי ודני ויטאל, שאף בנו את הכוריאוגרפיה.
נכון לספטמבר 2020, זכה השיר למעל ל-33 מיליון השמעות בשירות הזרמת המדיה, ספוטיפיי.
שעון
שעון הוא מכשיר מדידה המשמש למדידת זמן ולהצגתו. בשעונים הנפוצים בשימוש יום-יומי מקובל לציין את הזמן בשעות, בדקות ולעיתים אף בשניות, בתצוגת שעון בן 24 שעות (בדרך כלל, דיגיטלי) או שעון בן 12 שעות. לאורך ההיסטוריה השתמשו בסוגים שונים של התקנים למעקב אחר שעות היממה.
ציוני דרך בהתפתחות השעון
לא נשארו רישומים אודות רמת הדיוק של השעונים מאותה תקופה. הם לבטח כוונו ידנית כל יום כדי לתאם אותם למציאות.
השעון בשפה העברית
בעברית של המאה ה-19, נקרא השעון "מורה שעות", "מד זמן", "כלי שעה", "כלי מראה שעות", "מתקן שעות" או "אורלוגין", מילה המופיעה במדרשים שמקורה ביוונית, ומשמעותה – מודד זמן. המילה העברית "שעון" היא תחדיש של יחיאל מיכל פינס, שהיה ממחיי השפה העברית, על בסיס המילה "שעה", וכן את המילה "מחוג", על בסיס השורש חו״ג המתאר מעגל ותנועה סיבובית. כשאומצה המילה החדשה "שעון", התייחדה המילה העתיקה אורלוגין לשעון קיר גדול.
אזכורים תרבותיים
בפתח ספרו של לואיס קרול, "הרפתקאות אליס בארץ הפלאות", פוגשת אליס ארנב המתבונן בשעון הכיס שלו ורוטן כי הוא מאחר, והליכתה בעקבותיו מובילה אותה אל ארץ הפלאות.
ברוך
{{פירושונים|אישים
ארגונים
כתבים
מקומות
מבנים
ראו גם
}}
יחסי כורדיסטן העיראקית–צ'כיה
צ'כוסלובקיה
ממשלת צ'כסלובקיה הכירה בממשלתו של עבד אל-כרים קאסם ב-16 ביולי 1958, ובמקביל שמרה על יחסים עם המורדים הכורדים ועם קומוניסטים עיראקים. ב-1959, כמה שבועות לאחר פתיחת שגרירות צ'כוסלובקיה בבגדאד, נפגש מזכיר השגריר הצ'כי עם המנהיג הכורדי מוסטפא ברזאני בבגדאד. ב-1960, עיראק וצ'כוסלובקיה חתמו על הסכם לשיתוף פעולה מדעי וטכני וסטודנטים עיראקים, רובם כורדים, נסעו ללמוד בצ'כוסלובקיה.
לאחר ההפיכת הבעת' ב-1963, הפסיקה צ'כוסלובקיה את תמיכתה במשטר העיראקי והעבירה את תמיכתה למפלגה הקומוניסטית העיראקית ולכורדים, שניהם ממתנגדי המשטר החדש. הקשרים הדיפלומטיים הצ'כסלובקיים עם המשטר החדש חודשו בפברואר 1963, אך היא שמרה על קשרים עם המפלגה הדמוקרטית הכורדיסטנית. ביולי 1963, קיבלה צ'כוסלובקיה מדיניות במטרה לבודד את ממשלת הבעת' בעיראק, תוך שימוש בכורדים ובקומוניסטים. עמדתה הרשמית של צ'כוסלובקיה בנוגע לענייני כורדים בעיראק הייתה לשמור על עמדה של איפוק ולהמע מהתערבות. בנוסף, פראג תתמוך בממשלת עיראק אך תמשיך להעלות את הנושא הכורדי בעולם כדי לחפש פתרון למצב העם הכורדי. בתקופה זו פראג התנגדה לכל פעילות בעיראק הקשורה בלחימה בכורדים.
המנהיג הכורדי ג'לאל טאלבאני ביקר בפראג ביולי 1963, שם נפגש עם ועדת הסולידריות הצ'כוסלובקית עם מדינות אסיה ואפריקה. במהלך ביקורו, הוא דחק בצ'כוסלובקיה לספק לכורדים תמיכה מוסרית, כספית וצבאית. ממשלת צ'כוסלובקיה החליטה לאחר מכן לשלוח נשק קל לכ-2,000 לוחמים כורדים, אך לא מצאה דרך להעביר את הנשק מצ'כוסלובקיה לכורדיסטן. בסופו של דבר, פראג החליטה לתת לכורדים את הכסף שנתקבל ממכירת נשק לבגדד, מדיניות שנמשכה למרות הביקורת מצד בגדד. בשנת 1965 שלח מוסטפא בארזאני מכתב לשגריר צ'כוסלובקיה באו"ם בו דחק בפראג להפסיק לספק נשק למשטר העיראקי, אך צ'כסלובקיה התעלמה מבקשתו.
ב-1975 צ'כסלובקיה החזירה (וגירשה) סטודנטים כורדים לעיראק שתחת משטר הבעת', וקבוצת סטודנטים כורדים בראשות יקטה אוזונוגלו, שבתו רעב בשגרירות שוודיה בפראג כמחאה.
היחסים בין צ'כוסלובקיה לעיראק התדרדרו עקב מלחמת עיראק-איראן, ומאחור יותר עקב פלישת עיראק לכווית ומלחמת המפרץ, שהביאו לבידוד כמעט מלא של עיראק, שהתבטא בסנקציות נגד עיראק, אך היחסים בין צ'כיה לכורדיסטן העיראקית לא גדלו.
צ'כיה
לאחר מלחמת עיראק ב-2003, התמקדה צ'כיה בשיקום עיראק, ולא ביחסים עם כורדיסטן, אך בשנת 2006 נפתח משרד קישור בארביל ובתקופה זו התקיימה תערוכת תרבות צ'כית בכורדיסטן העיראקית.
בשנת 2015 נוסדה לשכת מסחר צ'כית-כורדית במטרה לחזק את היחסי הכלכליים של צ'כיה וכורדיסטן העיראקית. במרץ 2017 הודיעה ממשלת צ'כיה כי תשקיע במגזר החקלאות הכורדי.
צ'כיה מסייעת לכוחות פשמרגה הכורדיים מאז 2014, כאשר דאעש פלש לעיראק וכבש את מוסול. באוגוסט 2014 שלחה צ'כיה לפשמרגה 500 טון סיוע צבאי. המשלוח כלל ברובו נשק שלא היה בשימוש עוד על ידי הצבא הצ'כי. בדצמבר 2014 הודיעה ממשלת צ'כיה כי שלחה 5,000 טילים נגד טנקים לכורדיסטן על מנת שישמשו למלחמה בדאעש. בינואר 2016, סגן שר ההגנה הצ'כי, ג'ייקוב לנדובסקי, ביקר בארביל כדי לדון ביחסים בילטרליים ובמאבק בדאעש. לנדובסקי ביקר גם בבסיס פשמרגה בגוור ליד מוסול. באותו חודש, לאחר מפגש של נציגים כורדים עם בכירים צ'כיים, הודיע ראש ממשלת צ'כיה בוהוסלב סובוטקה כי ארצו תשלח לכורדיסטן עוד רובים ותחמושת.
צ'כיה סייעה בהכשראת כוחות הפשמרגה בפינוי מוקשים וסייעה בהכשרת רופאים כורדים בפריז, והיא מסייעת בכמה פרויקטיים לבנייה צבאית באזור.
שנג'ואו 2
שנג'ואו 2 (סינית: 神舟二号) היא החללית הסינית הלא המאוישת השנייה ששוגרה ב-9 בינואר 2001 במסגרת תוכנית שנג'ואו של תוכנית החלל הסינית. בתוך קפסולת הכניסה מחדש, הוכנסו יחדיו קוף, כלב וארנב כדי לבדוק את המערכות לקיום חיים של החללית. הקפסולה ששימשה לחזרה לכדור הארץ התנתקה מהחללית לאחר 7 ימים במסלול, והחלק הנותר המשיך להקיף את כדור הארץ במשך 220 יום נוספים.
במהלך שיגור שנג'ואו 2 נבדקו ביתר קפידה המערכות השונות והתפקודים הכללים ביחס לשיגור הקודם - שנג'ואו 1. בעוד שבשיגור שנג'ואו 1 לא היה שינוי במסלול, שנג'ואו 2 שוגרה במסלול מסוים, ב-12 בנובמבר מסלולה ומהירותה שונו וב-15 בינואר בוצע שינוי נוסף.
יחד עם המטען החי, החללית נשאה 64 מטענים מדעיים ייעודיים שונים כמו ציוד למיקרו כבידה, ציוד לקריסטלוגרפיה, זנים של בעלי חיים שכללו 6 עכברים, אורגניזמים ימיים קטנים, קולטי קרינה קוסמית וקולטי חלקיקים, וכדי לבחון את הקליטה מכדור הארץ ומערכות התקשורת השונות - השידורים הוקלטו על קלטות. הציוד הרב פוזר ברחבי הגשושית - 15 היו בתא הנחיתה (בו היו גם בעלי החיים), 12 בתא השהיה במסלול ו-37 באזור הקדמי חיצוני של החללית.
אפונסו פנה
אפונסו אוגוסטו מוריירה פנה (בפורטוגזית Afonso Augusto Moreira Pena; 30 בנובמבר 1847 – 14 ביוני 1909) היה פוליטיקאי ברזילאי מטעם המפלגה הרפובליקנית של מינאס ז'ראיס; כיהן בתפקיד נשיא ברזיל השישי בין השנים 1906 ל-1909, בתקופת הרפובליקה הברזילאית הראשונה. אפונסו היה הנשיא הראשון ממדינת מינאס ז'ראיס ונשיא ברזיל הראשון שנפטר בעת מילוי תפקידו. שלטונו עמד בסימן סדרת רפורמות במוסדות המדינה ופיתוח תשתיות לחיזוק התעשייה הברזילאית.
ביוגרפיה
אפונסו פנה נולד ב-30 בנובמבר 1847 בעיר הקטנה סנטה ברברה אשר ממוקמת במדינת מינאס ז'ראיס, דאז האימפריה הברזילאית. הוא היה בנו של דומינגוס חוסה טיקסיירה פנה, שהיגר לברזיל מממלכת פורטוגל ואנה מריה דוס סנטוס שהייתה ברזילאית במוצאה. לפני תחילת הקריירה הפוליטית שלו, היה פנה עורך דין, משפטן וחבר בבית המשפט העליון של ברזיל הוא סיים לימודיו בבית הספר למשפטים של סאו פאולו בשנת 1870. פנה החל את הקריירה הפוליטית שלו בשנת 1874 בגיל 27, אז נבחר לאספה הלאומית של האימפריה הברזילאית (מוסד הפרלמנט הלאומי; מאוחר יותר הוחלף בקונגרס הלאומי של ברזיל עם סיום המונרכיה).
קריירה מוקדמת
אפונסו היה חלק מתנועה גוברת של רפובליקנים בברזיל שקראו לסיום המונרכיה והקמתה של רפובליקה פדרלית. במהלך הקריירה המצליחה שלו, כיהן במספר משרות; שר החקלאות (1882), שר המסחר וענייני הציבור (1883), ושר המשפטים (1885). לאחר מכן, כיהן פנה כנשיא האספה החוקתית של מדינת המחוז הברזילאית מינאס ז'ראיס, בה נמצאת עיר הולדתו. עם ההפיכה צבאית שהפילה את המונרכיה והקימה את הרפובליקה הברזילאית הראשונה בשנת 1889, פנה מונה למושל מדינת מינאס ז'ראיס בין השנים 1892–1894 ובהיותו בתפקיד העביר את מוקדי המנהל והשלטון לעיר בלו הוריזונטי, אשר נהפכה עם הזמן לכרך ולעיר הבירה של המדינה (לפניה הייתה אורו פרטו במעמד זה).
הפוליטיקה של הרפובליקה הברזילאית הראשונה הונהגה בידי האוליגרכים של סאו פאולו (מייצרת הקפה העיקרית) ומינאס ז'ראיס (מייצרת החלב העיקרית) במה שכונה "רפובליקת הקפה בחלב" שכן אלו היו בעלי מונופול בחשיבותם על הכלכלה הברזילאית. במטרה לשמור על מעמדם של האוליגרכים, המפלגות הרפובליקניות מסאו פאולו ומינאס ז'ראיס פעלו להקים קואליציה פוליטית. בשנת 1902 נעשה פנה לסגן הנשיא של רודריגס אלווס לאחר ניצחון הברית הפוליטית בבחירות. בתפקיד זה הוא כיהן במשך 4 שנים, עד שנת 1906 - אז נבחר לנשיא ברזיל וכיהן בתפקיד זה עד מותו שקטע את כהונתו בשנת 1909, ימים אחדים לאחר מות בנו אלברו פנה (Álvaro Pena).
נשיא ברזיל
זמן קצר לאחר בחירתו לנשיאות, פנה החל בטיול בן ארבעה חודשים לכל מדינות החוף בברזיל (ריו גראנדה דו סול, סנטה קטרינה, פרנה, סאו פאולו, ריו דה ז'ניירו, אספיריטו סאנטו, באהיה, סרז'יפה, אלגואס, פרנמבוקו, פאראיבה, ריו גראנדה דו נורטה, סיארה, פיאאוי, מרניאו, פארה, אמאפה), כדי להקשיב ישירות לממשלות המקומיות ולדעת הקהל. במהלך ממשלתו התקיימה בהאג, הולנד, ועידה בינלאומית בנושא שלום, כאשר ברזיל הייתה מיוצגת על ידי רועי ברבוסה, שהגן על האינטרסים לא רק של ברזיל, אלא הציג עצמו כמייצג של כל המדינות הקטנות (בעיקר מדינות אמריקה הלטינית), נגד הפריבילגיות שחיפשו המעצמות הגדולות.
אפונסו פנה היה הראשון שתמך בהתערבות ממשלתית במסחר בקפה שהיווה חלק ניכר בכלכלה הברזילאית. תחת שלטונו, החלה ממשלת ברזיל לקנות את עודפי הקפה מן המייצרים והמגדלים, ובכך שמר על מחירו הגבוה בשווקים הבינלאומיים. המדיניות הכלכלית של ברזיל בתקופת כהונתו של פנה, שאותה פיתח שר האוצר דייווי קמפיסטה, נועדה להבטיח את "מדיניות הערכת הקפה" אשר חיזקה את מעמד הקפה בכלכלה הברזילאית ובכך חיזקה את מעמדם של האוליגרכיות. ההישענות הכלכלית הרבה על ייצוא הקפה והחלב שמרה על מקומם הפוליטי של האוליגרכים אבל הפכה את הכלכלה הברזילאית לשברירית לנוכח משברים כלכליים עתידיים. אפונסו פנה האיץ את ההגירה ובשנת 1908 התפשטו קרוב ל-100,000 מושבי מהגרים ברחבי דרום המדינה, רובם איטלקים במוצאם.
באשר למדיניות המגזר החקלאי, אפונסו פנה הקים את משרד החקלאות, התעשייה והמסחר. בתקופת ממשל אפונסו פנה הממשלה השתמשה בתמריצים כלכליים להעסיק עובדים זרים באזורים הכפריים. כך נוצרו מושבות עבודה בייצור חיטה ויין במדינות הדרום של המדינה ועלה אחוז הייצור לנוכח עידוד העסקת מהגרים מהאימפריה היפנית בייצור קפה במדינת סאו פאולו. עבודתם הכפרית של המהגרים התבצעה בתנאים מסוכנים מאוד, חלק מהחקלאים האחראיים היו לשעבר בעלי עבדים עד לביטול העבדות בברזיל. עובדים רבים מאלה היו בחובות כלכליות, מה שהקשה על החלפת מקום עבודה ואף עזיבת החוות בהן עבדו.
בנוסף לכך, תמך פנה בהנחת פסי רכבת ברחבי ברזיל ובשיפור מערכת הרכבות כך שיגיעו לאזורים מרוחקים יותר. במהלך תקופת שלטונו של פנה גם צבא ברזיל עבר רפורמה וארגון מחדש. פנה גם תמך במסעות המחקר של קנדידו רונדון (Cândido Rondon) ברחבי יער האמזונאס והנהר הזורם בו. בממשלתו של אפונסו פנה נוצר שירות ההגנה האינדיאני, שהנהגתו הועברה למרשל קנדידו רונדון ומטרתו הייתה לשמור על קהילות מתיישבים מפני התקפות האינדיאנים המקומיים ובוא בזמן לחזק את השליטה הברזילאית על אגן יער האמזונאס, אשר באותה התקופה הייתה הסמכות הממשלתית במקום כמעט ולא קיימת. ממשלו של פנה המשיך במדיניות ההשקעה הממשלתית בבריאות הציבורית שהוחלה בממשלת רודריגס אלווס, ובכך קידמה את לימודי הרפואה שנועדו למנוע את התפרצותן של מחלות קטלניות נפוצות כגון מלריה.
מורשת
מדיניותו הפעלתנית של אפונסו פנה חיזקה את מעמד התעשייה הברזילאית ואת סמכות הממשל הפדרלי בריו דה ז'ניירו על כלל המדינה. פועלו לחיזוק מעמדם של האוליגרכיות במינאס ז'ראיס וסאו פאולו הוביל להישענות יתרה של הכלכלה הברזילאית על ייצוא הקפה והחלב. כאשר הצורך הבינלאומי בייצוא משאבים אלו פחת בצורה דרסטית לנוכח השפל הגדול, הכלכלה הברזילאית נפגעה בצורה חריפה לכדי נפילת המערכת הפוליטית של שליטת האוליגרכיות.
צדקיהו בן כנענה
צִדְקִיָּהוּ בֶן כְּנַעֲנָה (גם צִדְקִיָּה בֶן כְּנַעֲנָה), על פי התנ"ך התחזה לנביא ה', ופעל באמצע תקופת הבית הראשון במאה ה-9 לפנה"ס, בחצרו של אחאב מלך ישראל בשומרון. בפועל הוא היה חלק מארבע מאות נביאי השקר בחצר אחאב, ולפי המספר הזה כנראה שהם היו נביאי האשרה שאיזבל סירבה לשלוח למבחן בהר הכרמל.
בתנ"ך
בסיפור המופיע ב וב, צדקיהו מנבא לאחאב ולעמיתו יהושפט מלך יהודה הצלחה במלחמה נגד ארם ברמות גלעד. הוא אף ממחיש את נבואתו בעשיית קרני ברזל ואומר "כה אמר ה': באלה תנגח את ארם עד כלתם". בהמשך בא מיכיהו בן ימלה ומנבא בשם ה' את התוצאה ההפוכה, היינו שאחאב יובס במלחמה. צדקיהו מכה את מיכיהו על הלחי ומעורר תיגר על אמיתת נבואתו של זה, באומרו "אי זה עבר רוח ה' מאיתי לדבר אותך?". מיכיהו משיב שכאשר נבואתו שלו תתגשם, גם צדקיהו בעצמו "יבא חדר בחדר להחבא". בסוף הסיפור מתברר שמיכיהו צדק וצדקיהו טעה: אחאב נהרג בקרב.
בספרים החיצוניים
צדקיהו בן כנענה מופיע בספר עליית ישעיהו, בו נטען שבחיר-רע, השומרוני שהלשין על הנביא ישעיהו, הוא קרוב משפחה שלו.
יוהאן כריסטיאן באך
יוהאן כריסטיאן באך (גם: "באך הלונדוני", בגרמנית: Johann Christian Bach; 5 בספטמבר 1735 – 1 בינואר 1782), מלחין בן התקופה הקלאסית ובנם האחד-עשר של יוהאן סבסטיאן באך ואנה מגדלנה באך.
מראשית לימודיו ועד 1762
אביו, וייתכן שגם בן דודו מדרגה שנייה, יוהאן אליאס באך, לימדו מוזיקה את יוהאן כריסטיאן הצעיר. רווחת הסברה שהספר ה-II של הפסנתר המושווה נכתב ושימש להדרכתו של יוהאן כריסטיאן. יוהאן כריסטיאן שימש כמעתיק אצל אביו. עם מות אביו ב-1750, עבר יוהאן כריסטיאן ללמוד אצל אחיו למחצה, קארל פיליפ עמנואל באך, בברלין.
ב-1754 נסע לאיטליה, שם למד הרמוניה אצל ג'ובאני בטיסטה סמרטיני, ובין השנים 1760 ו-1762 החזיק במשרת נגן עוגב בקתדרלה של מילאנו, שבשבילה כתב שתי מיסות, רקוויאם, טה דאום ועוד. בסביבות התקופה הזו הוא המיר את דתו מלותרניות לקתוליות.
הוא היה היחיד מבניו של יוהאן סבסטיאן שכתב אופרה באיטלקית, החל מאריות המבוססות על אופרות של אחרים וכלה בפסטישים. התאטרו רג'ו בטורינו מינה אותו לכתוב ארטאסרז, סדרת אופרות שהוצגה ב-1760. הדבר הוביל להזמנות נוספות ולהצעות מוונציה ומלונדון להלחין למענם אופרות. הוא נענה להזמנה מלונדון ונסע לשם ב-1762, ובלונדון העביר את שארית חייו. משום כך, הוא נקרא לא פעם "באך הלונדוני". הקתדרלה של מילאנו שמרה לו משרה פתוחה, בתקווה שישוב אליהם.
החיים בלונדון
במשך עשרים שנה הוא היה המוזיקאי הפופולרי ביותר באנגליה: יצירותיו הדרמטיות, שהופקו בתיאטרון המלך, התקבלו בלבביות מצד הקהל.
הראשונה מביניהן, אוריון, הייתה הראשונה מבין מספר יצירות מוזיקליות שעשו שימוש בקלרינט. סדרת האופרות האחרונה שלו, חנינתו של סקיפיון (La Clemenza di Scipione) מ-1778, נותרה פופולרית בקהל הלונדוני במשך שנים רבות ומציגה קווים מקבילים מעניינים עם האופרה האחרונה של מוצרט בסוגה זו, חנינתו של טיטו (La Clemenza di Tito) מ-1791, דבר המעלה השערה שהמלחין הצעיר יותר שאב השראה מיצירתו של המבוגר ממנו.
יוהאן כריסטיאן מונה לשר המוזיקה של המלכה, וחובותיו כללו שיעורי מוזיקה לה ולילדיה, וליווי בפסנתר, למלך, שניגן בחליל. הקונצרטים שלו, יחד עם קארל פרידריך אבל באולמות כיכר הנובר, הפכו תוך זמן קצר לאחד ממקומות הבילוי החביבים על הציבור. המוזיקאים המפורסמים ביותר בתקופה זו הופיעו בקונצרטים הללו, כדוגמת הצ'לן ג'ובאני בטיסטה צ'ירי. יוהאן כריסטיאן באך גם פרש את חסותו על הפסנתרן יוהאן סמואל שרטר והביאו אל חצר המלכות האנגלית, שם ירש את משרתו של באך לאחר שזה הלך לעולמו.
יחסיו והשפעתו על מוצרט
במהלך שנותיו הראשונות בלונדון, באך התיידד עם מוזיקאי צעיר אך מבטיח ביותר בשם מוצרט, אז בן שמונה, אשר היה שם כחלק מהמסעות האינסופיים שארגן אביו ליאופולד כדי להציג אותו כילד פלא. מלומדים רבים סוברים שיוהאן כריסטיאן באך היה אחת ההשפעות החשובות ביותר על מוצרט, אשר למד ממנו כיצד לשוות מרקם זוהר ומושך לב למוזיקה שלו. ניתן לזהות ישירות השפעה זו בסונאטה לפסנתר בסי במול של מוצרט (KV 315c, סונאטת לינץ מ-1783-1784) שניכרת בה השפעתן של שתי סונאטות של באך, שמוצרט עשוי היה להכיר; ובעקיפין בניסיונו של באך בסונאטה מוקדמת (הסונאטה לפסנתר בדו מינור, אופוס 5 מס' 6) לשלב בצורה אפקטיבית יותר את הסגנון הגאלאנט של ימיו עם המוזיקה הפוגלית.
יוהאן כריסטיאן באך מת בלונדון ביום הראשון של 1782. מוצרט כתב במכתב לאביו שזה היה "אובדן לעולם המוזיקה". השניים תוארו כ"בלתי נפרדים" על ידי אביו של מוצרט, בתקופת היכרותם בלונדון. הם היו יושבים מול העוגב, מוצרט בחיקו של יוהאן כריסטיאן, ושניהם מנגנים שעות על גבי שעות. מלומדים אומרים לעיתים קרובות שהמוזיקה של מוצרט שאבה השראה רבה מיוהאן כריסטיאן. זו בדיוק הסיבה לכך שבשנים מאוחרות יותר אימץ מוצרט גם את המוזיקה של יוהאן סבסטיאן באך. סביר להניח שיוהאן כריסטיאן השפיע על מוצרט במבני הסימפוניה והקונצ'רטו לפסנתר. הרוח והצליל של המוזיקה של מוצרט הצעיר ושל יוהאן כריסטיאן דומים בצורה משמעותית. בעת מותו של באך, מוצרט הלחין את הקונצ'רטו לפסנתר מס' 12 בלה מז'ור, K.414; לחלק השני של הקונצ'רטו, אנדנטה, יש נושא הקרוב לאחד הנושאים הנמצאים בפתיחה של לה קלאמיטה דל קואורי (La Calamità del Cuori) של באך. הסברה היא שהפרק האיטי בקונצ'רטו של מוצרט נועד להיות מנחה לבאך והוקרה למוזיקה שלו ולחשיבותו ביצירות של מוצרט עצמו.
הליקוניוס
הליקוניוס (שם מדעי: Heliconius) הוא סוג של פרפרים ממשפחת הנימפיתיים, שמקורם בעולם החדש מאמריקה הטרופית והסוב-טרופית ושזחליהם ניזונים בעיקר מצמחים מהסוג שעונית. הסוג כולל 39 מינים שאורכם ומוטת הכנפיים שלהם סנטימטרים בודדים.
מחקר
פרפרים מסוג זה נודעים בעולם המדעי עקב תשומת הלב של חוקרי טבע ויקטוריאניים. המינים השונים מפגינים מגוון חיקוים בינם לבין עצמם וגם עם מינים אחרים של פרפרים ועשים. מחקר על הסוג הזה ועל קבוצות אחרות של פרפרים מחקים איפשר לחוקר הטבע האנגלי הנרי וולטר בייטס, לאחר חזרתו מברזיל בשנת 1859, לתמוך במחקר שצ'ארלס דרווין ערך בקרב פרושי דרווין. כמו כן הוא התבסס על החקיינות של מיני הפרפר הזה כדי להגדיר את מה שיקרא לאחר מכן חקיינות בטסיאנית, על שמו.
חקיינות מילריינית
הליקוניוס משתמש בחקיינות מילריינית כדי לחמוק מטורפים. כדי שזו תצליח עליהם לפתח ללא הרף את צבעיהם כדי להזהיר טורפים שאינם ראויים למאכל. ההליקוניוס עושים את זה בעזרת ברירה זוויגית, המאפשרת לדייק בבחירת הגוונים של הצבעים האפוסמטיים. צוות מחקר שבדק את איכויות הצבע של קבוצת פרפרים מהסוג הליקוניוס ומלינאה (Melinaea), מצא כי הצבעים בעל גוון "חי" יותר בצד הגבי של הכנפיים מאשר בגחון. כמו כן בהשוואת המינים נראה כי לנקבות יש כתמים בהירים יותר בכמה מקומות ספציפיים. החשיבות בבחירת גוני הצבעים נועדה להימנע מגוונים עדינים מדי שיפחיתו את יעילות החקיינות. קולטנים עצביים מיוחדים במוח הפרפרים מעניקים לו את היכולת להבחין בין דקויות עדינות של גוונים המאפשרים לו לדייק בבחירת בן הזוג. כדי לבדוק את חשיבותם של רמזים עצביים וחזותיים אלה בפרפרים ערכו חוקרים ניסוי בו הם שינו את צבעי כנפי הפרפר. כאשר הסירו את הצבע האפוסמטי, הצלחתו של הפרפר למשוך בנות זוג נפגעה לעומת פרפרים עם צבע בעל גוון תקין.
מעשה בית דין
מעשה בית דין (בלטינית ובז'רגון המקצועי בשפות רבות: Res judicata) הוא ביטוי משפטי המתייחס לסוג של השתק המונע מבעל דין לעורר טענה שכבר נידונה והוכרעה על ידי בית המשפט. בשיטות משפט שונות, ובהן ישראל, מקובל להבחין בין שני סוגים של מעשה בית דין: השתק עילה והשתק פלוגתא.